《湖上閒赋》
宋代·黄裳

钱塘吴之雄，西湖乃其贰。晴虚混高下，寒光堕苍翠。

俯仰睨澄澈，融结会幽邃。日月司晦明，烟云管开闭。

楼阁生有无，尘凡换奇异。素蔼俄包藏，物象已非二。

中有虚一子，四顾银色世。云罅漏馀晷，稍盛却阴翳。

遽回天汉明，收摄何所置。近影认遥碧，故态献新媚。

振羽鹭初起，一苇出天际。大巧现奇画，人欢发幽思。

杖履秋林深，弦管春波细。名字人不知，閒藏洞霄吏。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。